Jenni Boelt styrer slagets gang, når vi på TV2/Nord Salto fejrer AaB's dobbelte guldtriumf sammen med resten af Nordjylland. Vi sender DIREKTE fra klokken 18.45 og til festen ebber ud. Med sig i studiet er TV2/Nords Sportsredaktør og danmarksmester med AaB i 1995 Ib Simonsen. De kommenterer løbende festlighederne i Aalborg og kigger tilbage - både på den gyldne sæson og på tidligere mesterskaber. På tv2nord.dk/guldfest sender vi ligeledes direkte, og opdaterer løbende med billeder og artikler fra festlighederne. Vil du dele guldfesten med os? Send dine billeder fra festen på vores Facebook-side eller læg dem på Twitter eller Instagram med #GULDFEST. De bedste billeder kommer med i udsendelsen.

Opsummering:
Se med på TV2/Nord Salto fra klokken 18.45 hvor vi sender Guldfesten fra Aalborg.